Szepesi-Láner-barlangrendszer (Létrás-tetői-barlang) - Részletek - Bükki Nemzeti Park Igazgatóság
Szepesi-Láner-barlangrendszer (Létrás-tetői-barlang)
A Szepesi–Láner-barlangrendszer összhossza meghaladja a 2,5 km-t. A Szepesi-barlang bejárata Létráson a Szepesi-réten nyílik, bejárati aknasora szintes, meanderező vízvezető járatba csatlakozik, melynek végeit szifon zárja le. A barlangot változatos formájú és méretű cseppkőképződmények, aktív és inaktív mésztufa gátak illetve medencék díszítik. A Láner Olivér-barlangot ferde, párhuzamos aknák sora alkotja, mely 90 m mélyen csatlakozik a Szepesi-barlang Nyugati szintes ágába. A két különálló barlangot összekötő járatot 1993-ban a Marcel Loubens Barlangkutató Egyesület tíz év kutatómunka eredményeként tárta fel.